**OBRAZAC**

|  |  |
| --- | --- |
| **IZVJEŠTAJ O SPROVEDENOJ ANALIZI PROCJENE UTICAJA PROPISA** | |
| **PREDLAGAČ PROPISA** | **Ministarstvo unutrašnjih poslova** |
| **NAZIV PROPISA** | **Nacrt Zakona o eksplozivnim materijama za civilnu upotrebu** |
| **1. Definisanje problema**   * **Koje probleme treba da riješi predloženi akt?** * **Koji su uzroci problema?** * **Koje su posljedice problema?** * **Koji su subjekti oštećeni, na koji način i u kojoj mjeri?** * **Kako bi problem evoluirao bez promjene propisa (“status quo” opcija)?** | |
| * Predloženim Zakonom o eksplozivnim materijama za civilnu upotrebu vrši se transponavanje direktive 2013/29 od 12. juna 2023. godine o usklađivanju zakonodavstva država članica u odnosu na stavljanje na raspolaganje pirotehničkih sredstava na tržište i direktive br. 2014/28 od 25. februara 2014. godine, o usklađivanju zakonodavstava država članica a u odnosu na stavljanje na raspolaganje eksploziva za civilnu upotrebu na tržištu i nadzor nad njima. Nadalje, predloženim zakonom treba da se omogući veći stepen bezbjednosti pri rukovanju eksplozivnim materijama, kao i dalje preciziranje pojedinih odredbi zakona. Takođe, shodno sugestijama eksperata postojeći Zakon o eksplozivnim materijam mijenja naziv u Zakon o eksplozivnim materijama za civilnu upotrebu, kako bi se imalo u vidu da se predmetna oblast odnosi na civilne svrhe. * Ukoliko novi zakon ne bude donešen to bi uzrokovalo neusaglašenost Zakona o eksplozivnim materijama za civilnu uputrebu sa direktivom 2013/29 od 12. juna 2023. godine o usklađivanju zakonodavstva država članica u odnosu na stavljanje na raspolaganje pirotehničkih sredstava na tržište i direktivom br. 2014/28 od 25. februara 2014. godine, o usklađivanju zakonodavstava država članica a u odnosu na stavljanje na raspolaganje eksploziva za civilnu upotrebu na tržištu i nadzor nad njima. * Smatramo da i pored uočenih nedostataka kod postojećeg Zakona o eksplozvinim materijama nije bilo oštećenih subjekata. * Opcija „status quo“ nije prihvaćena, imajući u vidu neusaglašenosti koje su trebale da se riješe, a koje nijesu mogle biti otklonjeni bez izmjena regulatornog okvira. | |
| **2. Ciljevi**   * **Koji ciljevi se postižu predloženim propisom?** * **Navesti usklađenost ovih ciljeva sa postojećim strategijama ili programima Vlade, ako je primjenljivo.** | |
| * Cilj koji se postiže ovim zakonom je dalje usklađivanje sa EU propisima, odnosno transponovanje direktive 2013/29 od 12. juna 2023. godine o usklađivanju zakonodavstva država članica u odnosu na stavljanje na raspolaganje pirotehničkih sredstava na tržište i direktive br. 2014/28 od 25. februara 2014. godine, o usklađivanju zakonodavstava država članica a u odnosu na stavljanje na raspolaganje eksploziva za civilnu upotrebu na tržištu i nadzor nad njima. Takođe, cilj je i povećati stepen bezbjednosti pri rukovanju eksplozivnim materijama, odnosno dodatno precizirati pojedine odredbe zakona kako bi se obezbijedila njihova efikasnija primjena.   Obaveza donošenja ovog zakona proizilazi iz Programa rada Vlade za 2024. godinu. | |
| **3. Opcije**   * **Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).** * **Obrazložiti preferiranu opciju?** | |
| * Status quo” opcija nije prihvatljiva, a ovo iz razloga što postojeće stanje ne bi doprinijelo podizanju nivoa bezbjednosti u oblasti eksplozivnih materija. Neregulatorna opcija nije prihvatljiva. Naime, povećanim brojem inspekcijskih nadzora ili medijskom kampanjom se ne bi obezbijedio veći nivo bezbjednosti, prilikom upotrebe pirotehničkih sredstava razreda II-petardi. Definisanja i rješavanja navedene problematike kroz donošenje Akcionog plana nije moguće iz razloga što postojeća problematika može se riješiti isključivo donošenjem zakonskog okvira, tj. intencija je da se oblast eksplozivnih materija u bitnom uredi kroz imperativne odredbe, kako bi diskreciono pravo, odnosno voljni elemenat bio isključen ili sveden na minimun. | |
| **4. Analiza uticaja**   * **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.** * **Koje troškove će primjena propisa izazvati građanima i privredi (naročito malim i srednjim preduzećima).** * **Da li pozitivne posljedice donošenja propisa opravdavaju troškove koje će on stvoriti.** * **Da li se propisom podržava stvaranje novih privrednih subjekata na tržištu i tržišna konkurencija.** * **Uključiti procjenu administrativnih opterećenja i biznis barijera.** | |
| * Propis će uticati na privredna društva koja se bave prodajom pirotehničkih sredstava razreda F2 sa efektom pucnja-petardi i to gubitkom izvjesnih finansijskih sredstava, iz razloga što neće biti u prilici da prodaju navedena pirotehnička sredstva. Propis će pozitivno uticati na sveukupnu bezbjednost zabranom prodaje i upotrebe pirotehničkih sredstava razreda F2 sa efektom pucnja-petardi, a ovo iz razloga što je Ministarstvo zdravlja dostavljalo podatke Ministarstvu unutrašnjih poslova o efektima upotrebe pirotehničkih sredstava kojom prilikom je, između ostalog, konstatovano da od ukupnog broja povrijeđenih lica, većinu čine maloljetnici, pri čemu su neke povrede prouzrokovale trajni invaliditet.   Propis će izazvati izvjestan gubitak finansijskih sredstava kod privrednih društava koja se bave prodajom pirotehničkih sredstava razreda II sa efektom pucnja – petardi, ali ne u bitnom imajući u vidu da se ista privredna društva bave prodajom i upotrebom pirotehničkih sredstava ostalih razreda. Pirotehnička sredstva razreda II-petarde predstavljaju samo jednu vrstu pirotehničkih sredstava razreda II, dok predloženim zakonom nije predviđena zabrana prodaje i upotrebe ostalih pirotehničkih sredstava razreda II. Takođe, u članu 58 nacrta Zakona o eksplozivnim materijama za civilnu upotrebu produžen je rok prodaje pirotehničkih sredstava za pet dana, što će svakako jednim dijelom nadoknaditi gubitak troškova povodom predložena zabrane.   * Pozitivne posledice donošenja zakona svakako opravdavaju troškove koje će on stvoriti. * Propisom se podržava stvaranje novih privrednih subjekata na tržištu i tržišna konkurencija. * Nema administrativnih opterećenja i označeni zakon neće stvoriti biznis barijere. | |
| **5. Procjena fiskalnog uticaja**   * **Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?** * **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.** * **Da li implementacijom propisa proizilaze međunarodne finansijske obaveze? Obrazložiti.** * **Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?** * **Da li je usvajanjem propisa predviđeno donošenje podzakonskih akata iz kojih će proisteći finansijske obaveze?** * **Da li će se implementacijom propisa ostvariti prihod za budžet Crne Gore?** * **Obrazložiti metodologiju koja je korišćenja prilikom obračuna finansijskih izdataka/prihoda.** * **Da li su postojali problemi u preciznom obračunu finansijskih izdataka/prihoda? Obrazložiti.** * **Da li su postojale sugestije Ministarstva finansija na nacrt/predlog propisa?** * **Da li su dobijene primjedbe uključene u tekst propisa? Obrazložiti.** | |
| * Za sprovođenje ovog zakona nije potrebno obezbijediti sredstva u budžetu Crne Gore. * Implementacijom propisa ne proizilaze međunarodne finansijske obaveze. * Donošenjem propisa nije predviđeno donošenje podzakonskih akata iz kojih će proisteći finansijske obaveze. * Implementacijom zakona ostvariće se određeni prihodi za budžet Crne Gore i to po osnovu primjene kaznenih odredbi. | |
| **6.** K**onsultacije zainteresovanih strana**   * **Naznačiti da li je korišćena eksterna ekspertska podrška i ako da, kako.** * **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).** * **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.** | |
| * Za izradu nacrta Zakona o eksplozivnim materijama za civilnu upotrebu korišćena je eksterna ekspertiza. Radna grupa koju je obrazovalo Ministarstarvo unutrašnjih poslova i eksperti SEESAC-UNDP su izradili nacrta predmetnog zakona. Naime, najprije je održana radionica u Podgorici 22.02.2024. godine i 23.02.2024. godine, kojom prilikom su eksperti SEESAC-UNDP iznijeli najbolja rješenja kada je u pitanju oblast eksploziva za civilnu upotrebu koji egzistiraju na područijima članica EU, kao i sve sugestije i primjedbe koje treba da se imaju u vidu prilikom izrade teksta zakona. Dalji rad na izradi nacrta zakona sa ekspertima SEESAC-UNDP nastavljen je elektronskim putem, te su isti i dali pozitivno mišljenje na nacrt Zakona o eksplozivnim materijama za civilnu upotrebu. | |
| **7: Monitoring i evaluacija**   * **Koje su potencijalne prepreke za implementaciju propisa?** * **Koje će mjere biti preduzete tokom primjene propisa da bi se ispunili ciljevi?** * **Koji su glavni indikatori prema kojima će se mjeriti ispunjenje ciljeva?** * **Ko će biti zadužen za sprovođenje monitoringa i evaluacije primjene propisa?** | |
| Ne postoje prepreke za implementaciju propisa.  - Ministarstvo unutrašnjih poslova kroz inspekcijski nadzor će utvrditi da li se zakon primjenjuje.  - Ministarstvo unutrašnjih poslova će na osnovu statističkog prikaza sačinjavati analizu ispunjenosti uslova.  - Ministarstvo unutrašnjih poslova zaduženo je za monitoring, kao i evaluaciju primjene propisa. | |

**Datum i mjesto Starješina organa predlagača**

29.04.2024. u Podgorici \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_